Blaze7451/Wiki-th-20250601 huggingface dataset:
ผามออีแดง

ผามออีแดง ตั้งอยู่ในพื้นที่อุทยานแห่งชาติเขาพระวิหาร ตำบลเสาธงชัย อำเภอกันทรลักษ์ จังหวัดศรีสะเกษ อยู่บริเวณใกล้เคียงกับทางเดินขึ้นปราสาทเขาพระวิหาร เป็นหน้าผาสูงชันกั้นเขตแดนประเทศไทยกับประเทศกัมพูชา ตลอดแนวผามออีแดงมีระยะประมาณ 300 เมตร เป็นจุดชมวิวที่มองเห็นทัศนียภาพของแผ่นดินประเทศกัมพูชาที่อยู่ต่ำลงไปอย่างเป็นมุมกว้าง มีฝูงค้างคาวในยามพระอาทิตย์ตกดิน บริเวณใกล้เคียงมีเส้นทางศึกษาธรรมชาติ ชมโบราณสถานสถูปคู่รูปทรงสี่เหลี่ยมลูกบาศก์ ส่วนบนกลมข้างในเป็นโพรง สำหรับบรรจุสิ่งของสร้างด้วยหินทรายแดง  ขนาดกว้าง  1.93  เมตร  ยาว  4.2 เมตร  ซึ่งเชื่อกันว่าเป็นสัญลักษณ์ของความอุดมสมบูรณ์
ผามออีแดง

**ภาพสลักนูนต่ำ**
บริเวณผามออีแดง มีภาพแกะสลักนูนต่ำเป็นภาพคน 3 คน ในเครื่องแต่งกายแบบชาวกัมพูชา สร้างขึ้นก่อนปราสาทเขาพระวิหาร ราวกลางศตวรรษที่ 11 อายุประมาณ 1,500 ปี มีโบราณวัตถุ (พระพุทธรูปนาคปรก) บริเวณจุดสูงสุดของผามออีแดงสามารถมองเห็นทัศนียภาพของปราสาทเขาพระวิหารได้อย่างชัดเจน

**ธงชาติไทย**
ผามออีแดง เป็นที่ตั้งของเสาธงชาติไทย ซึ่งเดิมเป็นเสาธงที่ตั้งอยู่บริเวณปราสาทเขาพระวิหาร กระทั่งเมื่อปี พ.ศ. 2505 ศาลยุติธรรมระหว่างประเทศได้มีคำพิพากษาว่าปราสาทเขาพระวิหารตั้งอยู่ในอาณาเขตภายใต้อธิปไตยของกัมพูชา และประเทศไทยมีพันธะที่จะต้องถอนกำลังทหารหรือตำรวจออกจากปราสาทพระวิหาร ทำให้ประเทศไทย ต้องถอนกำลังทหารและธงชาติไทย ที่ตั้งอยู่บริเวณดังกล่าว
การถอนธงชาติไทยในครั้งนั้น ประเทศไทยถอนเสาธงออกมาจากพื้นที่ดังกล่าว โดยไม่ได้ลดธงลงจากยอดเสาแต่อย่างใด

**การเข้าชม**
ผามออีแดง มีเส้นทางรถยนต์เข้าถึง เป็นสถานที่รองรับนักท่องเที่ยวในทุกฤดูกาล  มีเจ้าหน้าที่อำนวยความสะดวกในการนำเที่ยว นับตั้งแต่ปี พ.ศ. 2551 ได้มีการปิดไม่ให้นักท่องเที่ยวเข้าไปในพื้นที่ดังกล่าว กระทั่งในปี พ.ศ. 2553 จังหวัดศรีสะเกษ ได้ร้องขอให้มีการอนุญาตให้นักท่องเที่ยวเข้าไปในพื้นที่อีกครั้งหนึ่ง โดยผามออีแดง เปิดให้นักท่องเที่ยวเข้าชมได้ทุกวัน ตั้งแต่เวลา 05.00-16.30 น.

**สถานที่ใกล้เคียง**
 ปราสาทโดนตวล- ปราสาทพระวิหาร

**แหล่งข้อมูลอื่น**
  ผามออีแดง date=2010-07-29 -  ผามออีแดง
หมวดหมู่:ภูมิศาสตร์ของจังหวัดศรีสะเกษ
หมวดหมู่:อุทยานแห่งชาติเขาพระวิหาร
มออีแดง
หมวดหมู่:อำเภอกันทรลักษ์
หมวดหมู่:เขตแดนกัมพูชา–ไทย
แอบิเกล แอดัมส์

เอบิเกล แอดัมส์ (Abigail Adams) เป็นภริยาของจอห์น แอดัมส์ ประธานาธิบดีสหรัฐคนที่ 2 เกิดเมื่อวันที่ 11 พฤศจิกายน ค.ศ. 1744 ที่รัฐแมสซาชูเซตส์ และเสียชีวิตที่บ้านในแมสซาชูเซตส์เมื่อ
วันที่ 28 ตุลาคม ค.ศ. 1818 ขณะอายุได้ 73 ปี ปัจจุบันถือว่าเป็นสุภาพสตรีหมายเลขสองคนแรกและสุภาพสตรีหมายเลขหนึ่งคนที่สองของสหรัฐ (แม้คำเรียกขานดังกล่าวจะยังไม่ใช้กันในเวลานั้น)
หมวดหมู่:บุคคลที่เกิดในปี พ.ศ. 2287
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:สุภาพสตรีหมายเลขสองของสหรัฐอเมริกา
หมวดหมู่:บุคคลจากรัฐแมสซาชูเซตส์
หมวดหมู่:ชาวอเมริกันเชื้อสายอังกฤษ
หมวดหมู่:คริสต์ศาสนิกชนชาวอเมริกัน
ภาพเหมือนตนเอง (ดือเรอร์)

ภาพเหมือนตนเอง หรือ ภาพเหมือนตนเองเมื่ออายุยี่สิบแปดปีสวมเสื้อคลุมปกขนสัตว์ (Self-Portrait หรือ Self Portrait at Twenty-Eight Years Old Wearing a Coat with Fur Collar) เป็นภาพเขียนสีน้ำมันที่เขียนโดยอัลเบรชท์ ดือเรอร์จิตรกรคนสำคัญชาวเยอรมันของยุคฟื้นฟูศิลปวิทยา ที่ปัจจุบันตั้งแสดงอยู่ที่พิพิธภัณฑ์ศิลปะเดิม, มิวนิกในประเทศเยอรมนี  
“ภาพเหมือนตนเอง” ที่เขียนโดยอัลเบรชท์ ดือเรอร์ในปี ค.ศ. 1500 เป็นภาพที่เขียนบนแผงไม้ที่ถือกันโดยทั่วไปว่าเป็นงานจิตรกรรมภาพเหมือนตนเองชิ้นที่เด่นที่สุดชิ้นหนึ่ง
การมองตรงมายังผู้ชมภาพโดยตรงทำให้เป็นภาพเขียนที่มีลักษณะไม่เหมือนภาพเหมือนตนเองที่เขียนกันมาก่อน ลักษณะของภาพเป็นภาพครึ่งตัวท่อนบน หน้าตรง และมีความสมมาตรสูง ฉากหลังที่ขาดหายไปทำให้ปราศจากขาดนัยยะถึงสถานที่และเวลา การวางคำจารึกในบริเวณที่มืดของภาพสองด้านของตัวแบบทำให้ดูเหมือนว่าเป็นคำจารึกที่ลอยตัว ซึ่งเป็นการเน้นจุดประสงค์ในการเป็นสัญลักษณ์ของภาพยิ่งขึ้นไปอีก
ในภาพนี้ดือเรอร์แสดงตนเองอย่างสง่าเป็นทางการซึ่งเป็นการวางท่าที่เดิมใช้ในการวาดภาพพระเยซูเท่านั้น—นัยยะที่ทำให้เกิดการถกเถียงกันในหมู่นักวิพากษ์ศิลป์หัวโบราณก็จะกล่าวว่าการเขียนของดือเรอร์เป็นการตอบสนองธรรมเนียมการเขียนที่เรียกว่าเขียนลักษณะ “เลียนแบบพระเยซู” (Imitation of Christ) ส่วนผู้อื่นที่มีทัศนะที่สร้างความขัดแย้งมากกว่าก็จะตีความหมายว่าเป็นการประกาศความเป็นตัวของตัวเองหรือของความเป็นดือเรอร์ และ ความสำคัญในการเป็น “ผู้สร้างงานศิลปะ” (creator (Creator = God)) ความหมายหลังนี้สนับสนุนโดยคำจารึกเป็นภาษาลาตินบนภาพที่แปลว่า “ข้าพเจ้าอัลเบรชท์ ดือเรอร์แห่งเนิร์นแบร์กแสดงตัวของข้าพเจ้าในภาพเขียนเมื่ออายุได้ยี่สิบแปดปี”
ในช่วงอายุที่วัดกันในยุคกลาง อายุยี่สิบแปดปีเป็นอายุที่เปลี่ยนจากความเยาว์วัยไปเป็นผู้ที่มีความอาวุโสหรือโตเป็นผู้ใหญ่ ภาพเหมือนจึงเท่ากับเป็นการฉลองโอกาสที่ดือเรอร์ย่างเข้าสู่ช่วงใหม่ของชีวิตการเป็นศิลปิน และการย่างเข้าสู่ทศวรรษใหม่คือปี ค.ศ. 1500 ที่ปรากฏทางซ้ายของภาพในบริเวณที่เป็นสีมืด นอกจากนั้นแล้วการวางปีคริสต์ศักราชเหนืออักษรย่อของชื่อของตนเองว่า “A.D.” ก็ยังเป็นการให้ความหมายใหม่แก่ “A.D.” ที่ตามปกติแล้วเป็นอักษรย่อของของคำว่า “Anno Domini” หรือ “คริสต์ศักราช” ภาพนี้อาจจะเขียนเนื่องในโอกาสการฉลองโอกาสเซคิวลัม (Saeculum) ของกลุ่มนักมนุษยนิยมของคอนราด เคลทิส

**อ้างอิง**
- Koerner, Joseph Leo. The moment of self-portraiture in German Renaissance art. University of Chicago Press, 1996. ISBN 0-226-44999-8- Shiner, Larry. The Invention of Art: A Cultural History. Chicago: Chicago University Press, 2003. ISBN 0-226-75343-3

**ดูเพิ่ม**
 อัลเบรชท์ ดือเรอร์- ภาพเหมือนตนเอง
หมวดหมู่:อัลเบรชท์ ดือเรอร์
หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
หมวดหมู่:งานสะสมของอัลเทอพีนาโคเทค
พยัคฆ์ สิทธิพิทักษ์

ไฟล์:พยัคฆ์ สิทธิพิทักษ์2.gif|thumb|250px|พยัคฆ์ สิทธิพิทักษ์ นักมวยไทย ในบูริกิวัน
พยัคฆ์ สิทธิพิทักษ์ (パヤック・シピタック; Payak Sitipitak) เป็นตัวละครจากเกม "บูริกิวัน" ที่ผลิตโดยบริษัท SNK จากประเทศญี่ปุ่น ซึ่งเป็นนักมวยไทยรุ่นเวลเทอร์เวท จากประเทศไทย มีสัญลักษณ์ประจำตัวคือสวมกางเกงสีเขียว-แดง เขาต้องทำการต่อสู้กับนักสู้ผู้ใช้ศิลปะการต่อสู้ป้องกันตัวในศาสตร์อื่นหลากแขนง ซึ่งทางผู้ผลิตได้แนวคิดเดียวกันกับการแข่งขันเค-วัน หากแต่มีความแตกต่างกันตรงที่เวทีการประลองจะไม่มีเชือกกั้น เมื่อตกเวทีแล้วต้องขึ้นมาต่อสู้ใหม่ จนกว่าจะน็อคฝ่ายตรงข้ามได้แล้วจึงค่อยพบกับนักสู้รายต่อไป นอกจากนี้บุตรชายของพยัคฆ์ยังเป็นแฟนมวยของโจ ฮิกาชิ ซึ่งเป็นนักมวยไทยชาวญี่ปุ่นที่ปรากฏตัวอยู่ในซีรีส์เดอะคิงออฟไฟท์เตอร์ส ผู้ให้เสียงพากย์พยัคฆ์ สิทธิพิทักษ์ คือ อะสึชิ ยะมะนิชิ (山西惇)
รูปแบบการต่อสู้ของพยัคฆ์คือการใช้ศิลปะมวยไทย ที่มีการใช้ทั้งศอกและเข่าในการโจมตีทำลาย พยัคฆ์ มีเพลงประกอบประจำตัวคือ "พาโกดา" (Pagoda) ซึ่งหมายถึง เจดีย์ ในภาษาไทย

**ประวัติตามท้องเรื่อง**
พยัคฆ์ สิทธิพิทักษ์ เป็นผู้ใช้วิชามวยไทยรุ่นเวลเทอร์เวท ที่ได้เข้าประลองฝีมือกับนักสู้ต่างชาติ ภายหลังจากที่ตนเกษียณตัวเองจากการเป็นแชมป์ระดับประเทศแล้ว ก็หันเข้าร่วมทำศึก "บูริกิวัน" ในเวลาต่อมา ที่จัดขึ้นใน ค.ศ. 1999 ณ กรุงโตเกียว เพื่อพิสูจน์ฝีมือตัวเองอีกครั้ง ขณะที่มีอายุ 40 ปี ซึ่งเป็นนักสู้มีรูปแบบการโจมตีโดยใช้ศอกและเข่าที่หนักหน่วง ภายหลังจากการแข่งขันเสร็จสิ้น เขาได้ให้สัมภาษณ์ผ่านสื่อว่าเขาจะพัฒนาฝีมือการต่อสู้ของตนให้แข็งแกร่งยิ่งขึ้นอีกครั้ง เขามีสมาชิกในครอบครัวทั้งหมด 17 คน นอกจากนี้ พยัคฆ์ยังได้ปรากฏตัวในเกม เดอะคิงออฟไฟท์เตอร์ XI ในฉากเปิดของซิลเบอร์ ซึ่งเป็นบอสจากซีรีส์เดียวกันนี้ด้วยเช่นกัน

**การตอบรับ**
ในวันที่ 10 กรกฎาคม ค.ศ. 2012 เว็บไซต์ไฟเตอร์เจเนอเรชันกล่าวถึงพยัคฆ์ว่าเป็นตัวละครนักมวยไทยที่ได้รับการพิจารณาว่ามีรูปแบบที่สุขุมเยือกเย็น ในขณะเดียวกันก็เป็นตัวแทนในการนำเสนอวิชามวยไทยในโลกวิดีโอเกม โดยได้รับการประเมินระดับในรูปแบบการต่อสู้ที่ค่า 2.5, บุคลิกที่ 1.5, คะแนนการปรากฏตัวที่ 1.5, บทบาทสำคัญในซีรีส์ 2.5 และได้รับการประเมินในภาพรวมที่ระดับ 2 เท็น (天)

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**ดูเพิ่ม**
 ไก เทนโด้

**แหล่งข้อมูลอื่น**
  Buriki One -  Buriki One at NBC Museum of SNK Playmore-  Prizm Dash Review of Buriki-One-  King of Street Fighter (Turkey)-  Buriki One (Planet-SNK) 
หมวดหมู่:ตัวละครเกม
หมวดหมู่:ตัวละครชาวไทยในวิดีโอเกม
หมวดหมู่:ตัวละครที่เป็นนักมวยไทย
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชายในวิดีโอเกม
พะเยาว์ พัฒนพงศ์

อาจารย์พะเยาว์  พัฒนพงศ์ (เยาว์,โต)
เป็นนักพูด วิทยากร และผู้บรรยายให้ความรู้การอบรมด้านการพูดที่มีชื่อเสียงของประเทศไทย
เกิดที่ตำบลขุนทะเล อำเภอเมือง จังหวัดสุราษฎร์ธานี

**การศึกษา**
ระดับชั้นประถมศึกษา ที่โรงเรียนวัดมเหยงคณ์- ระดับชั้นมัธยมศึกษาปี ที่โรงเรียนกัลยาณีศรีธรรมราช- ปริญญาตรี ครุศาสตร์บัณฑิต วิทยาลัยครูสวนสุนันทา กรมการฝึกหัดครู- ปริญญาโท ศิลปศาสตร์มหาบัณฑิต (Thai studies) มหาวิทยาลัยรามคำแหง- วุฒิบัตร ศิลปะการพูดขั้นสูง สมาคมฝึกการพูดแห่งประเทศไทย

**เกียรติคุณ == - นักพูดเข็มทองฝังเพชร ผู้มีสาระยอดเยี่ยม จากมติมหาชน- นักพูดดีเด่น ของเขตมิสซังกรุงเทพฯ- ผู้ทรงคุณวุฒิผู้มีผลงานดีเด่นด้านการใช้ภาษาไทย กรมสามัญศึกษา กระทรวงศึกษาธิการ- บุคคลผู้สนับสนุนการอนุรักษ์มรดกทางวัฒนธรรมไทย คณะกรรมการศึกษาเอกชน กระทรวงศึกษาธิการ- สตรีผู้บำเพ็ญประโยชน์ต่อสังคมที่ควรยกย่อง โรงเรียนรับรางวัลพระราชทาน “โรงเรียนประสาทศิลป์”- ศิษย์เก่าดีเด่นสาขาอาชีพอิสระ นักพูด โรงเรียนกัลยาณีศรีธรรมราช- ผู้ปกครองดีเด่น โรงเรียนสตรีวิทยา 2- แม่ดีเด่น เนื่องในวันแม่แห่งชาติ 2542 โรงเรียนสตรีวิทยา ๒ ในพระราชูปถัมภ์ฯ

**ประสบการณ์**
 คุณครูสอนภาษาอังกฤษที่โรงเรียนพระหฤทัยคอนแวนต์- นักพูดประจำรายการ "ทีวีวาที" ของ กรรณิกา ธรรมเกษร- วิทยากรหลักสูตรนักบริการการแพทย์ และสาธารณสุขระดับสูง กระทรวงสาธารณสุข พ.ศ. 2529-2542- ผู้บรรยายวิชา การพูดในที่สาธารณะ สถาบันวิชาการทหารเรือชั้นสูง- ผู้บรรยายในการสัมมนา “ประชาคมเมือง” กรุงเทพมหานคร- วิทยากรการสัมมนาเชิงปฏิบัติการ ศิลปะการพูดที่มีคุณภาพ กรมศิลปากร กระทรวงศึกษาธิการ

**ผลงานทางการแสดง**
 เจนนี่ กลางวันครับ กลางคืนค่ะ ! รับบท อาจารย์ใหญ่ / คุณแม่บ้านหอพักนักศึกษาหญิง- สัมปทานหัวใจ รับบท จันทรา

**ผู้บรรยายพิเศษ == - คณะมัณฑนศิลป มหาวิทยาลัยศิลปากร- คณะอักษรศาสตร์ จุฬาลงกรณ์มหาวิทยาลัย- คณะสังคมศาสตร์ มหาวิทยาลัยศรีนครินทรวิโรฒประสานมิตร ฯลฯ
หมวดหมู่:นักพูด
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากโรงเรียนกัลยาณีศรีธรรมราช
หมวดหมู่:บุคคลจากอำเภอเมืองสุราษฎร์ธานี
หมวดหมู่:กปปส.
แอมกอนนาบี (500 ไมล์ส)

"แอมกอนนาบี (500 ไมล์ส)" (I'm Gonna Be (500 Miles)) เป็นซิงเกิลในปี  1988 โดย เดอะโพรเคลมเมอร์ส, เพลงนี้บรรจุในผลงานอัลบั้ม Sunshine on Leith ขึ้นชาร์ตซิงเกิลแห่งสหราชอาณาจักรอันดับสูงสุดที่ 11 และ ขึ้นชาร์ตในอันดัน 1 ในออสเตรเลีย 
หมวดหมู่:ซิงเกิลในปี พ.ศ. 2531
หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2550
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ไอซ์-ที

เทรซี แมร์โรว์ (Tracy Marrow) ใช้ชื่อในการแสดงว่า ไอซ์-ที (Ice-T)  แรปเปอร์ นักแสดง และนักเขียนชาวอเมริกัน  มีชื่อเสียงในฐานะนักร้องแนวเวสต์โคสต์ฮิปฮอป (ถึงแม้จะเกิดที่นิวเจอร์ซีย์ นิวยอร์ก แต่ก็เติบโตที่ลอสแอนเจลิส แคลิฟอร์เนีย ทางชายฝั่งตะวันตก)  และเป็นหนึ่งในผู้บุกเบิกดนตรีฮิปฮอปแบบที่เรียกว่า แกงสตาแรป (เป็นสแลงแผลงมาจากคำว่า แกงสเตอร์) เช่นเดียวกับสคูล ดี ไอซ์คิวบ์ และวง N.W.A. ในช่วงทศวรรษ 1980-1990
ไอซ์-ที มีผลงานแสดงภาพยนตร์ และภาพยนตร์โทรทัศน์มาตั้งแต่ปี 1984  บทบาทที่เป็นที่จดจำได้แก่ บทตำรวจนิวยอร์ก ในซีรีส์ ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ (1999-ปัจจุบัน) และนักแสดงสมทบใน New Jack City (1991 นำแสดงโดยเวสลีย์ สไนปส์), Trespass (1992 แสดงนำร่วมกับไอซ์คิวบ์ บิล แพกซ์ตัน), Johnny Mnemonic (1995 นำแสดงโดยคีอะนู รีฟส์)
ไอซ์-ที ยังเป็นผู้พากย์เสียงในวิดีโอเกม แกรนด์เธฟต์ออโต: แซนแอนเดรียส์ และสการ์เฟซ: เดอะเวิลด์อีสยัวร์ส

**แหล่งข้อมูลอื่น**
  Official website- name=Ice-T
หมวดหมู่:นักแสดงอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากนวร์ก
หมวดหมู่:บุคคลจากลอสแอนเจลิส
อุมแบร์โต บอชโชนี

อุมแบร์โต บ็อชชิโอนี (Umberto Boccioni) (19 ตุลาคม ค.ศ. 1882 - 17 สิงหาคม ค.ศ. 1916) เป็นจิตรกรและประติมากรชาวอิตาลีของขบวนการอนาคตนิยมของคริสต์ศตวรรษที่ 19 และ 20 งานของบ็อชชิโอนีแสดงถึงความเคลื่อนไหว (dynamism), ความรวดเร็ว และ เทคโนโลยี

**ระเบียงภาพ**
ไฟล์:'Unique Forms of Continuity in Space', 1913 bronze by Umberto Boccioni.jpg|“Unique Forms of Continuity in Space”ค.ศ. 1913
ไฟล์:'States of Mind III; Those Who Stay', oil on canvas painting by Umberto Boccioni, 1911.jpg|“States of Mind III;Those Who Stay”ค.ศ. 1916 
ไฟล์:Ritratto di Busoni, 1916 (Roberto Biccioni).jpg|“ภาพเหมือนแฟร์รุชชิโอ บูโซนี”ค.ศ. 1916
ไฟล์:Boccioni Noise.jpg|“A strada entra nella casa”ค.ศ. 1911
ไฟล์:Umberto Boccioni - Self-portrait, oil on canvas, 1905, Metropolitan Museum of Art.jpg|“ภาพเหมือนตนเอง”ค.ศ. 1905

**อ้างอิง**
Guggenheim Collection's  Boccioni entry date=2008-11-04 

**ดูเพิ่ม**
 อนาคตนิยม

**แหล่งข้อมูลอื่น**
หมวดหมู่:จิตรกรชาวอิตาลี
หมวดหมู่:ประติมากรชาวอิตาลี
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20
หมวดหมู่:ประติมากรในคริสต์ศตวรรษที่ 20
หมวดหมู่:อนาคตนิยม
หมวดหมู่:บุคคลจากแคว้นคาลาเบรีย
หมวดหมู่:เสียชีวิตจากอุบัติเหตุขี่ม้า
โลวิส โครินท์

โลวิส โครินท์ (Lovis Corinth; 21 กรกฎาคม ค.ศ. 1858 – 17 กรกฎาคม ค.ศ. 1925) เป็นจิตรกรและช่างพิมพ์ชาวเยอรมัน ลักษณะผลงานเป็นการผสานระหว่างลัทธิประทับใจกับลัทธิสำแดงพลังอารมณ์ของคริสต์ศตวรรษที่ 19 และ 20 
โครินท์ศึกษาที่ปารีสและมิวนิก และเข้าเป็นสมาชิกของกลุ่มแยกตัวเบอร์ลิน (Berlin Secession) และต่อมาเป็นประธานของกลุ่มต่อจากมัคส์ ลีเบอร์มัน งานในช่วงต้นเป็นงานแบบธรรมชาติ และต่อต้านลัทธิสำแดงพลังอารมณ์ แต่หลังจากที่เป็นโรคหลอดเลือดสมองใน ค.ศ. 1911 ลักษณะงานเขียนของโครินท์ก็เริ่มจะมีลักษณะแบบลัทธิสำแดงพลังอารมณ์ สีที่ใช้จัดขึ้น สร้างงานเขียนภาพเหมือนและภูมิทัศน์ที่เต็มไปด้วยชีวิตชีวาและพลังอย่างเด่นชัด หัวเรื่องที่เขียนก็มีทั้งภาพเปลือยและภาพทางศาสนา

**อ้างอิง**
 Corinth, L., Schuster, P.-K., Vitali, C., & Butts, B. (1996). Lovis Corinth. Munich: Prestel. ISBN 3-7913-1682-6

**ดูเพิ่ม**
 ลัทธิประทับใจ

**แหล่งข้อมูลอื่น**
  Gallery at "Museumsportal Schleswig-Holstein" date=2007-03-12 -  Gallery of works by Lovis Corinth-  Corinth Gallery at MuseumSyndicate date=2009-01-07 
หมวดหมู่:บุคคลที่เกิดในปี พ.ศ. 2401
หมวดหมู่:จิตรกรชาวเยอรมัน
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20
หมวดหมู่:ช่างพิมพ์
หมวดหมู่:จิตรกรลัทธิประทับใจ
หมวดหมู่:จิตรกรลัทธิสำแดงพลังอารมณ์
หมวดหมู่:บุคคลจากแคว้นคาลีนินกราด
หมวดหมู่:ชาวปรัสเซีย
ลัทธิสำแดงพลังอารมณ์

ไฟล์:Babelsberg_Einsteinturm.jpg|thumb|หอไอน์สไตน์ ชิ้นงานสถาปัตยกรรมแนวสำแดงพลังอารมณ์ที่พ็อทซ์ดัมในเยอรมนี
ลัทธิสำแดงพลังอารมณ์ หรือ เอกซเพรสชันนิซึม (expressionism) คือขบวนการทางวัฒนธรรมที่เริ่มขึ้นในเยอรมนีเมื่อต้นคริสต์ศตวรรษที่ 20 ที่เป็นปฏิกิริยาต่อปฏิฐานนิยม (positivism) และขบวนการศิลปะอื่น ๆ เช่น ธรรมชาตินิยม (naturalism) และลัทธิประทับใจ (impressionism) วัตถุประสงค์ของขบวนการนี้ก็เพื่อการแสวงหาความหมายของ "ความรู้สึกมีชีวิตชีวา" (being alive) และประสบการณ์ทางอารมณ์แทนความเป็นจริงทางวัตถุ แนวโน้มของศิลปินกลุ่มนี้จะบิดเบือนความเป็นจริงเพื่อที่จะแสดงผลที่มีต่ออารมณ์ และเป็นศิลปะอัตวิสัย (subjective art form) ลัทธิสำแดงพลังอารมณ์ปรากฏในงานศิลปะหลายรูปหลายแบบซึ่งได้แก่ จิตรกรรม วรรณกรรม การละคร ภาพยนตร์ สถาปัตยกรรม และการดนตรี และมักจะเป็นคำที่มีนัยยะถึงอารมณ์รุนแรงภายใน (angst) โดยทั่วไปแล้วจิตรกรเช่น มัททีอัส กรือเนวัลด์ และเอลเกรโก ก็อาจจะเรียกได้ว่าเป็นจิตรกรแนวสำแดงพลังอารมณ์ แม้ว่าจะเป็นคำที่มักจะใช้กับงานศิลปะของคริสต์ศตวรรษที่ 20 ก็ตาม

**อ้างอิง**

**ดูเพิ่ม**
 Antonín Matějček cited in Gordon, Donald E. (1987). Expressionism: Art and Ideas, p. 175. New Haven: Yale University Press.- Jonah F. Mitchell (Berlin, 2003). Doctoral thesis Expressionism between Western modernism and Teutonic Sonderweg. Courtesy of the author.- Friedrich Nietzsche (1872). The Birth of Tragedy Out of The Spirit of Music. Trans. Clifton P. Fadiman. New York: Dover, 1995. ISBN 0-486-28515-4.- Judith Bookbinder,  Boston modern: figurative expressionism as alternative modernism, (Durham, N.H. : University of New Hampshire Press; Hanover: University Press of New England, ©2005.) ISBN 1-58465-488-0 9781584654889- Bram Dijkstra,  American expressionism: art and social change, 1920-1950, (New York : H.N. Abrams, in association with the Columbus Museum of Art, 2003.) ISBN 0-8109-4231-3 9780810942318- Ditmar Elger Expressionism-A Revolution in German Art  ISBN 978-3-8228-3194-6- Paul Schimmel and Judith E Stein,  The Figurative fifties : New York figurative expressionism, The Other Tradition (Newport Beach, California : Newport Harbor Art Museum : New York : Rizzoli, 1988.) ISBN 0-8478-0942-0 9780847809424 0917493125 9780917493126- Marika Herskovic,  American Abstract and Figurative Expressionism: Style Is Timely Art Is Timeless (New York School Press, 2009.) ISBN 978-0-9677994-2-1.

**ดูเพิ่ม**
 ศิลปะสมัยใหม่ 

**แหล่งข้อมูลอื่น**
  Hottentots in tails A turbulent history of the group by Christian Saehrendt at signandsight.com-  Expressionism date=2010-03-25 -  The Official Website of the Norris Embry Estate date=2019-09-30   A free educational resource on Expressionism, including a large collection of expressionist paintings by the American artist Norris Embry (1921-1981).-  German Expressionism  A free resource with paintings form German expressionists (high-quality).
หมวดหมู่:ลัทธิสำแดงพลังอารมณ์
หมวดหมู่:ปรัชญาศิลปะ
หมวดหมู่:จิตรกรรม
หมวดหมู่:ศิลปะสมัยใหม่
วิกิพีเดีย:ใครเขียนวิกิพีเดีย

อนุสาวรีย์วิกิพีเดียในโปแลนด์ ตั้งขึ้นเมื่อปี 2557 เพื่ออุทิศให้แก่ผู้เขียนวิกิพีเดีย
คนแบบคุณนั่นแหละ ทุกคนที่มีความกล้าสามารถแก้ไขบทความได้ อาสาสมัครทุกคนไม่ต้องรับการฝึกมาก่อน พวกเขาเหล่านี้ไม่ได้รับค่าตอบแทนใด ๆ แต่ล้วนมีความเต็มใจช่วยกันต่อเติมสารานุกรมแห่งนี้ ผู้เขียนวิกิพีเดียยังมีคำเรียกอีกอย่างว่า "ชาววิกิพีเดีย"

**หรือเขียนให้เห็นภาพ...**
ปัจจุบันวิกิพีเดียภาษาไทยมีผู้ใช้ลงทะเบียน  บัญชี ในจำนวนนี้มีส่วนน้อยมากที่ยังเขียนอยู่เป็นประจำ ( บัญชีในรอบ 30 วันหลังสุด) ซึ่งไม่นับรวมไอพีที่ไม่ได้นับรวมอยู่ในนี้ด้วย
ผู้เขียนในวิกิพีเดียมีหลากหลาย ทั้งดีและไม่ดี จำแนกเป็นกลุ่มคร่าว ๆ ได้เป็น- ผู้มีความสนใจเรื่องใดเรื่องหนึ่งและอยากแบ่งปันให้คนอื่นทราบ (เช่น เป็นผู้สนใจเรื่องแมว)- นักเรียนนักศึกษา (อาจจะโดนสั่งให้ส่งการบ้านในวิกิพีเดีย)- คนใน (เช่น เป็นสมาชิก ลูกจ้างหรือเจ้าของขององค์การ กลุ่ม บริษัท ฯลฯ แห่งหนึ่ง)- ขาจร (เช่น คนที่ผ่านมาแล้วเจอข้อผิดพลาดจึงแก้ให้)- นักวิชาการ (เช่น นักวิจัยเรื่องหนึ่งที่อยากเผยแพร่เรื่องนี้ให้สาธารณชนวงกว้างรับทราบ)- ผู้ที่มีเอกสารหรือหลักฐานเก่า ๆ (เช่น คนที่มีหนังสือเก่า ๆ ที่น่าสนใจแล้วเอาเนื้อหาในเล่มมาลงออนไลน์)- พวกพีอาร์ (เช่น ลูกจ้าง บริษัทโฆษณา หรือเป็นเพื่อนหรือญาติของเรื่องที่กำลังเขียนถึง)- เกรียน (เช่น วางสแปม แก้จากถูกเป็นผิด หรือแก้ตลก ๆ ในวิกิพีเดียเพื่อเอาไปอวดที่อื่น)
ดังนั้น เวลาเราโฆษณาว่าทุกคนเขียนวิกิพีเดียได้ ก็คือทุกคนเขียนได้จริง ๆ เพราะฉะนั้นหากคุณพบเห็นเนื้อหาใดผิดพลาด เนื้อหาใดขาดหาย คุณสามารถเขียนหรือแก้ไขเองได้เลย เพียงแต่ขอให้ทราบพื้นฐานเพียงเล็กน้อยเท่านั้น คลิกที่นี่
หรือถ้าหน้านั้นถูกล็อกทำให้แก้ไขไม่ได้ สามารถยื่นคำร้องแก้ไขผ่านป้ายที่ขึ้นเตือน หรือแจ้งอาสาสมัครคนอื่นที่ แผนกช่วยเหลือ

**คุณช่วยเราได้**
 คุณสามารถเขียนเกี่ยวกับเรื่องอะไรก็ได้ แต่ขอให้ทราบกฎเกณฑ์ของวิกิพีเดีย วิกิพีเดียเองก็มีขอบเขตทั้งในด้านเนื้อหาและรูปแบบการเขียน- การเพิ่มเนื้อหาจะต้องยึดตามแหล่งอ้างอิงที่น่าเชื่อถือ วิกิพีเดียไม่รับหลักฐานที่เป็นคำบอกเล่า (มุขปาฐะ) หลักฐานจากต้นสังกัดหรือเจ้าตัวของเรื่องนั้น ๆ เอง (แหล่งอ้างอิงปฐมภูมิ) หรือเป็นข้อค้นพบใหม่ที่ไม่เคยเผยแพร่ที่อื่นมาก่อน (งานค้นคว้าต้นฉบับ)- เวลาเขียนขอให้ยึดหลักมุมมองเป็นกลาง ไม่เขียนโฆษณาหรือว่าร้าย- นอกจากนี้อย่าลืมว่าเราเองก็มีสังคมที่ตัดสินกระบวนการอย่างบรรณาธิการโดยใช้ความเห็นพ้อง และเมื่อเกิดความขัดแย้งกัน ขอให้มีมารยาทและใช้กระบวนการระงับข้อพิพาท
บทความระดับดีที่สุดในวิกิพีเดีย คือ บทความคัดสรร คุณสามารถดูบทความเหล่านี้เป็นตัวอย่างได้ ขอความกรุณาอย่าปฏิบัติตามตัวอย่างที่ไม่ดีในวิกิพีเดีย
หมวดหมู่:ข้อมูลวิกิพีเดียเบื้องต้น
สัจนิยม

__NOTOC__
สัจนิยม อาจจะหมายถึง- ศิลปะสัจนิยม (Realism (arts)) - ศิลปะที่ออกมาในรูปที่ตรงต่อความเป็นจริงของชีวิตประจำวัน- ทัศนศิลป์เชิงสัจนิยม (Realism (visual arts)) - ลักษณะการเขียนภาพที่เขียนสิ่งที่เห็น- สัจนิยมคลาสสิก (Classical Realism) - ขบวนการศิลปะในปลายคริสต์ศตวรรษที่ 20 ที่เห็นคุณค่าของทั้งความงามและความเชี่ยวชาญทางศิลปะ- สัจนิยม (ปรัชญา) ทฤษฎีทางปรัชญาเกี่ยวกับการรับรู้โลก- วรรณกรรมแบบสัจนิยม (Literary realism) - ขบวนการวรรณกรรมในคริสต์ศตวรรษที่ 19- จิตรกรรมสัจนิยมแบบภาพถ่าย (Photorealism) - ขบวนการศิลปะของสหรัฐอเมริกาที่เริ่มขึ้นเมื่อปลายคริสต์ทศวรรษ 1960 และต้นคริสต์ทศวรรษ 1970 ในการสร้างงานจิตรกรรมที่ลม้ายภาพถ่าย
ศิลปะสัจนิยม

ไฟล์:Gustave Courbet 010.jpg|thumb|260px |ภาพเขียนแบบสัจจนิยม “สวัสดีมงซิเออร์คูร์เบต์” โดย กุสตาฟ คูร์เบต์ ค.ศ. 1854
ศิลปะสัจนิยม (Realism) คือทัศนศิลป์ และ วรรณกรรมที่แสดงตัวแบบหรือเรื่องราวตามที่ปรากฏในชีวิตประจำวันโดยปราศจากการสร้างเสริมหรือการตีความหมาย และหมายถึงงานศิลปะที่เผยให้เห็นถึงความเป็นจริงที่อาจจะเน้นความเป็นอัปลักษณ์ด้วย
สัจนิยมมักจะหมายถึงขบวนการศิลปะที่เริ่มขึ้นในฝรั่งเศสในคริสต์ทศวรรษ 1850 ความนิยมสัจนิยมเพิ่มมากขึ้นเมื่อเริ่มมีศิลปะการถ่ายภาพเกิดขึ้น ที่ทำให้ศิลปินมีความต้องการที่จะสร้างงานที่ดู “แท้จริง” ศิลปินสัจนิยมจะมีทัศนคติที่ตรงกันข้ามกับลัทธิจินตนิยมซึ่งเป็นประเภทของศิลปะที่มีอิทธิพลต่องานศิลปะและวรรณกรรมในฝรั่งเศสในปลายคริสต์ศตวรรษที่ 18 และต้นคริสต์ศตวรรษที่ 19 การไม่ใช้ความรู้สึกส่วนตัวในการบิดเบือนทำให้ศิลปินสัจนิยมมีความเชื่อในปรัชญาของความเป็นจริง และ ต่อต้านการแสดงออกทางอารมณ์อย่างเกินเลย สัจจะและความเที่ยงตรงคือปัจจัยสำคัญของผู้ที่เรียกตนเองว่าเป็นสัจนิยม

**อ้างอิง**
  isbn=0-8212-2137-X

**ดูเพิ่ม **
 ศิลปะจินตนิยม - วรรณกรรมแบบสัจนิยม- ทัศนศิลป์แบบสัจนิยม- จิตรกรรมสัจนิยมแบบภาพถ่าย

**แหล่งข้อมูลอื่น**
 Article on American literary realism at the Literary Movements site
หมวดหมู่:ปรัชญาศิลปะ
หมวดหมู่:ศิลปะสมัยใหม่
หมวดหมู่:จิตรกรรม
สังเคราะห์นิยม

ไฟล์:Serusier - the talisman.JPG|thumb|260px |“The Talisman” โดย พอล เซรูสิเยร์ซึ่งเป็นงานชิ้นหลักของศิลปะสังเคราะห์นิยม
ศิลปะสังเคราะห์นิยม (Synthetism) เป็นคำที่ใช้โดยศิลปินอิมเพรสชันนิสม์สมัยหลังเช่นพอล โกแกง, อีมิล แบร์นาร์ด และ หลุยส์ อันเคแตงเพื่อแยกงานของตนเองจาก “ศิลปะอิมเพรสชันนิสม์” ศิลปินสังเคราะห์นิยมในระยะแรกมีความเกี่ยวข้องกับ “ลัทธิคลัวซอนนิสม์” และต่อมากับ “ลัทธิสัญลักษณ์นิยม” 
“Synthetism” มาจากคำกิริยาภาษาฝรั่งเศสว่า “synthétiser” ที่แปลว่าสังเคราะห์ หรือ เพื่อรวมเพื่อทำให้สร้างสิ่งที่มีรูปทรงใหม่และซับซ้อน
พอล โกแกง, อีมิล แบร์นาร์ด และ หลุยส์ อันเคแตง และจิตรกรผู้อื่นเป็นผู้ริเริ่มแนวทางศิลปะนี้ระหว่างปลายคริสต์ทศวรรษ 1880 และต้นคริสต์ทศวรรษ 1890
ศิลปินสังเคราะห์นิยมมีวัตถุประสงค์ในการ “สังเคราะห์” อยู่สามสิ่ง:
*รูปทรงภาพนอกของรูปทรงธรรมชาติ
*ความรู้สึกของศิลปินที่มีต่อสิ่งที่เขียนหรือสร้าง
*ความบริสุทธิ์ของความงามของเส้น, สี และ รูปทรง
ในปี ค.ศ. 1890 มอริซ เดอนีส์สรุปจุดประสงค์ของการสังเคราะห์ไว้ว่า
คำนี้ใช้เป็นครั้งแรกในปี ค.ศ. 1877 เพื่อแสดงความแตกต่างระหว่างอิมเพรสชันนิสม์ที่เกิดขึ้นตามธรรมชาติ และที่สร้างขึ้น ในปี ค.ศ. 1889 โกแกงและอีมิล ชูฟเฟอเนเคอร์ (Emile Schuffenecker) จัด “นิทรรศการของกลุ่มอิมเพรสชันนิสม์และสังเคราะห์” (The Volpini Exhibition) ในปารีส ชื่อการแสดงที่กำกวมทำให้เข้าใจผิดว่าเป็นการแสดงภาพเขียนของศิลปะอิมเพรสชันนิสม์ สังเคราะห์นิยมจะเน้นความเป็นสองมิติที่ราบ ซึ่งแตกต่างจากศิลปะและทฤษฎีของศิลปะอิมเพรสชันนิสม์

**จิตรกรรมสังเคราะห์**
พอล เซรูสิเยร์ - “The Talisman” (Bois d'amour) (ค.ศ. 1888)
*พอล โกแกง - “มโนทัศน์หลังการเทศนา” (Vision After The Sermon, ค.ศ. 1888), “นางฟ้างาม” (La Belle Angele, ค.ศ. 1889), “การเสียความบริสุทธิ์” (The Loss of Innocence, ค.ศ. 1890)
*อีมิล แบร์นาร์ด - “การเก็บเกี่ยว” (Buckwheat Harvest, ค.ศ. 1888)
*คูโน อาเมียต - “คนปั่นด้ายชาวเบรทอง” (Breton Spinner, ค.ศ. 1893)

**อ้างอิง**

**ดูเพิ่ม **
 ศิลปะอิมเพรสชันนิสม์ 

**แหล่งข้อมูลอื่น**
หมวดหมู่:จิตรกรรมลัทธิประทับใจยุคหลัง
หมวดหมู่:จิตรกรรม
หมวดหมู่:ศิลปะตะวันตก
หมวดหมู่:ปรัชญาศิลปะ
หมวดหมู่:ศิลปะสมัยใหม่
ริชาร์ด เกียนี่

ริชาร์ด เกียนี่ (Richard Ghiani) เกิดเมื่อวันที่ 10 สิงหาคม พ.ศ. 2543 เป็นนักแสดงลูกครึ่งไทย-อิตาลี สัญชาติไทย 
ริชาร์ด ได้รับรางวัลคมชัดลึก อวอร์ด ครั้งที่ 7 สาขานักแสดงสมทบชายยอดเยี่ยม จากการแสดงในละครเรื่อง "ผู้ใหญ่ลีกับนางมา"

**ผลงาน**

**ละคร**

**ภาพยนตร์**
 4 สิงห์คอนเฟิร์ม (2553) รับบทเป็น เปี๊ยก- กะปิ ลิงจ๋อไม่หลอกจ้าว (พ.ศ. 2553)

**รายการ**
 To Be No.1 Princess

**รายการรับเชิญ**
 ราตรีสโมสร- ตีสิบ- สยามทูเดย์- ฟ้าเมืองไทย- แท็กซี่- ทีวีสามสัญจร- โต๊ะข่าวบันเทิง- สีสันบันเทิง- เทวดาสาธุ รับเชิญในตอน "แม่จ๋า"

**โฆษณา**
 ไมโล ทรี อินวัน ซีเรียล- ปปช- ธกส- วิตามินซี สก๊อต- นมดูเม็กซ์ (แครอท)- สี ICI Dulux Easy Care- ขนมชีโตส- ยาสีฟันเปปโซเดนท์- รถ Isuzu MU-7- Toshiba- ผงซักฟอกบรีส- หมู่บ้าน Perfect Place Property- งานชา On Air อินโดนีเซีย- น้ำผลไม้ทิปโก้

**รางวัลที่ได้รับ**
 คมชัดลึก อวอร์ด ครั้งที่ 7 สาขานักแสดงสมทบชายยอดเยี่ยม จากการแสดงในละครเรื่อง "ผู้ใหญ่ลีกับนางมา ชนะ- ท็อปอวอร์ด 2009 สาขา  ดาวรุ่งชายยอดเยี่ยม  จากการแสดงในละครเรื่อง "ผู้ใหญ่ลีกับนางมา เข้าชิง- สยามดาราสตาร์อวอร์ด 2010 รางวัลจอมขโมยซีน จากละคร ผู้ใหญ่ลีกับนางมา ช่อง 3 ชนะ

**อ้างอิง**

**แหล่งข้อมูลอื่น**
   instagramของริชาร์ด
หมวดหมู่:นักแสดงชายชาวไทย
หมวดหมู่:นักแสดงเด็กชายชาวไทย
หมวดหมู่:นายแบบไทย
หมวดหมู่:นายแบบเด็กชาวไทย
หมวดหมู่:ชาวไทยเชื้อสายอิตาลี
หมวดหมู่:นักแสดงภาพยนตร์เด็กชายชาวไทย
กาแอล ฌีแว

กาแอล ฌีแว-วียาโร (Gaël Givet-Viaros) เป็นนักฟุตบอลชาวฝรั่งเศส เกิดวันที่ 9 ตุลาคม ค.ศ. 1981 ฌีแวเริ่มต้นค้าแข้งกับสโมสรอาแอ็สโมนาโก ก่อนที่ออแล็งปิกเดอมาร์แซย์จะซื้อตัวไปร่วมทีม แต่ไม่สามารถยืดตำแหน่งในทีมได้จึงย้ายไปเล่นให้แบล็กเบิร์นโรเวอส์ในสัญญายืมตัว ก่อนที่จะทำผลงานได้ประทับใจแซม อัลลาไดซ์ ผู้จัดการทีมแบล็กเบิร์นจึงได้ทำการซื้อขาดมาร่วมทีม
หมวดหมู่:นักฟุตบอลชาวฝรั่งเศส
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:บุคคลจากอาร์ล
หมวดหมู่:กองหลังฟุตบอล
มะโมะริตะอิ (ไวต์วิชเชส)

"มะโมะริตะอิ (ไวต์วิชเชส)" (まもりたい ~White Wishes~) เป็นซิงเกิลภาษาญี่ปุ่นลำดับที่ 29 ของโบอาในรูปแบบแม็กซีซิงเกิล วางจำหน่ายในวันที่ 9 ธันวาคม พ.ศ. 2552 โดยบรรจุเพลง "BUMP BUMP! feat.VERBAL(m-flo) KOZM・MIX" เป็นเพลงรีมิกซ์พิเศษเฉพาะซีดีปกติเท่านั้น
เพลง "まもりたい ~White Wishes~" เป็นเพลงประกอบเกม "Tales of Graces" บนเครื่องเล่นเกม "Wii"

**รายชื่อเพลง**

**แบบซีดี+ดีวีดี**
# まもりたい ~White Wishes~
# THE END そして and...
# まもりたい ~White Wishes~(INST)
# THE END そして and...(INST)

**แบบซีดี**
# まもりたい ~White Wishes~
# THE END そして and...
# BUMP BUMP! feat.VERBAL(m-flo) KOZM・MIX (เฉพาะซีดีปกติในการผลิตครั้งแรกเท่านั้น)
# まもりたい ~White Wishes~(INST)
# THE END そして and...(INST)

**เวอร์ชันเทล ออฟ เกรซ**
# まもりたい ~White Wishes~
# まもりたい ~White Wishes~(Tales of Graces Version)
# まもりたい ~White Wishes~(English Version)
# まもりたい ~White Wishes~(karaoke)
# BEST HIT MEGA BLEND

**ซีดีพิเศษ**
# Tales of Graces×まもりたい ~White Wishes~ SPECIAL MOVIE

**มิวสิกวิดีโอ**
# まもりたい ~White Wishes~【Music Video】
# まもりたい ~White Wishes~ Making Clip (เฉพาะซีดี+ดีวีดีในการผลิตครั้งแรกเท่านั้น)

**การแสดงสด**
 10 ตุลาคม พ.ศ. 2552 - DISNEY'S: THE BASIC'S　Special Live －Christmas Songs－- 12 ธันวาคม พ.ศ. 2552 - MUSIC FIGHTER - まもりたい ~White Wishes~- 19 กุมภาพันธ์ พ.ศ. 2553 - MUSIC STATION - まもりたい ~White Wishes~

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลซิงเกิล まもりたい ~White Wishes~ date=2009-12-12 -  「まもりたい　～White Wishes～」スペシャルサイト date=2009-12-13 
หมวดหมู่:ซิงเกิลในปี พ.ศ. 2552
หมวดหมู่:เพลงของโบอา
ทริเวียม (วงดนตรี)

ทริเวียม (Trivium) เป็นวงดนตรีเฮฟวีเมทัลอเมริกัน จากออร์แลนโด รัฐฟลอริดา ก่อตั้งวงในปี ค.ศ. 1999 วงมีผลงานสตูดิโออัลบั้ม 7 ชุด มีซิงเกิล 21 ซิงเกิล และมี 21 มิวสิกวิดีโอ เซ็นสัญญากับค่ายโรดรันเนอร์เรเคิดส์ วงได้ร่วมงานเทศกาลดนตรีใหญ่ ๆ อย่างเทศกาลดนตรีออซเฟสต์และดาวน์โหลดเฟสติวัล

**อ้างอิง**
หมวดหมู่:กลุ่มดนตรีแทรชเมทัลสัญชาติอเมริกัน
หมวดหมู่:กลุ่มดนตรีแทรชเมทัล
หมวดหมู่:กลุ่มดนตรีเมทัลคอร์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542
เทศกาลวูดสต็อก

เทศกาลวูดสต็อก เวทีเรดมอนด์
งานดนตรีและศิลปะวูดสต็อก (Woodstock Music & Art Fair) หรือมีชื่อไม่เป็นทางการว่า วูดสต็อก (Woodstock) หรือเทศกาลวูดสต็อก (The Woodstock Festival) มีคำเปรยว่า "An Aquarian Exposition: 3 Days of Peace & Music" จัดขึ้นที่ไร่ของแมกซ์ ยาสเกอร์ ที่มีพื้นที่ 600 เอเคอร์ (2.4 ตร.กม.) ใกล้กับหมู่บ้านในไวต์เลก ที่เมืองเบเธล นิวยอร์ก ตั้งแต่วันที่ 15-18 สิงหาคม ค.ศ. 1969 ในช่วงวันสุดสัปดาห์ที่จัดมีฝนตกบ้างบางครั้ง มีการแสดงภายนอกถึง 32 ศิลปิน ต่อหน้าคนดูกว่า 300,000 คน และมีการยอมรับอย่างกว้างขวางว่าเป็น 1 ในเหตุการณ์ที่ยิ่งใหญ่ที่สุดและเป็นแกนหมุนในประวัติศาสตร์ดนตรี และติดอยู่ในอันดับ ใน 50 อันดับเหตุการณ์ที่เปลี่ยนประวัติศาสตร์ร็อกแอนด์โรล ของนิตยสารโรลลิงสโตน
เหตุการณ์นี้มีบันทึกไว้ในภาพยนตร์สารคดีในปี ค.ศ. 1970 เรื่อง Woodstock ซึ่งภาพยนตร์ประสบความสำเร็จดี มีเพลงประกอบภาพยนตร์ เพลงของโจนี มิตเชลล์ ที่ชื่อ "Woodstock" ที่เป็นการรำลึกถึงเหตุการณ์และกลายเป็นเพลงฮิตของ ครอสบี, สติลส์, แนช แอนด์ ยัง
ชื่อของงานมาจากชื่อเมืองวูดสต็อก รัฐนิวยอร์ก ซึ่งอยู่ห่างออกไป 69 กิโลเมตร เป็นเมืองเก่าแก่ที่มีประวัติความเป็นมาด้านศิลปะมาตั้งแต่ต้นศตวรรษที่ 20  และเป็นที่พักอาศัยของศิลปินนักร้องที่มีชื่อเสียงหลายคน เช่น บ็อบ ไดแลน จอห์นนี แคช จิมิ เฮนดริกซ์ 

**อ้างอิง**
หมวดหมู่:เทศกาลดนตรี
หมวดหมู่:คอนเสิร์ต
บุคคลไม่พึงปรารถนา

ในการทูต บุคคลไม่พึงปรารถนา (italic=unset) เป็นชาวต่างประเทศซึ่งต้องห้ามเข้าหรือพำนักในประเทศหนึ่ง ๆ ตามคำสั่งของรัฐบาลประเทศนั้น ถือเป็นรูปแบบที่ร้ายแรงที่สุดของการตำหนิโทษที่ประเทศใด ๆ จะสามารถนำมาใช้แก่เจ้าหน้าที่ทางทูตของต่างประเทศซึ่งได้รับความคุ้มกันทางทูตไม่ให้ถูกจับกุมคุมขังหรือดำเนินคดี
ข้อ 9 แห่งอนุสัญญากรุงเวียนนาว่าด้วยความสัมพันธ์ทางทูต (Vienna Convention on Diplomatic Relations) ระบุว่า รัฐผู้รับ (รัฐที่เจ้าหน้าที่ทางทูตได้รับการส่งมา) จะประกาศให้เจ้าหน้าที่ทางทูตเป็นบุคคลไม่พึงปรารถนา "ณ เวลาใด ๆ และโดยไม่จำต้องอธิบายการตัดสินใจ" ก็ได้ และถ้ารัฐผู้ส่ง (รัฐที่ส่งเจ้าหน้าที่ทางทูตมา) ไม่เรียกตัวเจ้าหน้าที่ผู้นั้นกลับไป รัฐผู้รับจะประกาศไม่ยอมรับว่า เจ้าหน้าที่คนนั้นเป็นสมาชิกคณะผู้แทนทางทูตก็ได้

**อ้างอิง**

**ดูเพิ่ม**
 การลบออกจากความทรงจำ (damnatio memoriae)
หมวดหมู่:กฎหมายระหว่างประเทศ
หมวดหมู่:คำศัพท์กฎหมาย
จอมมหากาฬทับทิมดำ

จอมมหากาฬทับทิมดำ หรือ Der Fluch des schwarzen Rubin เป็นภาพยนตร์ร่วมทุนของบริษัทภาพยนตร์ไทยไตรมิตรกับคอนสแตนตินฟิล์ม ประเทศเยอรมัน ฯลฯ ระบบ 35 มม. ถ่ายทำในประเทศไทย เข้าฉายที่โรงภาพยนตร์เฉลิมเขตร์   เดือนกันยายน  พ.ศ. 2509 
ดาราฝ่ายไทยนำแสดงโดย เมตตา รุ่งรัตน์ และ ปรียา รุ่งเรือง ร่วมด้วย อดินันท์ สิงห์หิรัญ (ดาวร้ายตุ๊กตาทองประกอบชายประจำปี 2508 เรื่อง ฉัตรดาว), จมื่นมานิตย์นเรศ ดาราใน เลือดทหารไทย, อบ บุญติด และ หม่อมชั้น พวงวัน ประชันดาราต่างประเทศ
มีหลายชื่อสำหรับการฉายในประเทศต่าง ๆ เช่น  จอมมหากาฬทับทิมดำ/The Secret of the Black Ruby (ใบปิดหนังในไทย), Thirteen Days to Die (อเมริกา), 13 Days to Die (นานาชาติ) ฯลฯ

**Cast**
 Thomas Alder	รับบท 	Rolf Torring- Horst Frank    รับบท 	Perkins- เมตตา รุ่งรัตน์	รับบท 	จิตรา รัตนา (นางเอก)- Peter Carsten	รับบท 	Hans Warren- Carlo Tamberlani	รับบท 	Barrington- Yu Sam	        รับบท 	Prinz Gulab- Serge Nubret	รับบท 	Pongo- ปรียา รุ่งเรือง	รับบท 	แม่สุพิณ (สายลับ)- Jacques Bézard	รับบท 	Francis

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2509
หมวดหมู่:ภาพยนตร์ภาษาอิตาลี
เพลงสดุดี

เพลงสดุดี (hymn; ὕμνος hymnos) หมายถึง เพลงที่ใช้ขับร้องและบรรเลงสรรเสริญพระเกียรติ แต่ในสมัยปัจจุบันจำกัดใช้เฉพาะเพลงที่ใช้ในโบสถ์
เพลงสดุดีที่รู้จักกัน เช่น เพลง "อเมซิงเกรซ" แต่งขึ้นเมื่อปี ค.ศ. 1748 โดยจอห์น นิวตัน ชาวอังกฤษ เนื้อหาของเพลงนี้เขียนขึ้นมาจากชีวิตของนิวตันเอง และบางส่วนมาจากพระคัมภีร์ (เพลงสดุดีพระเจ้าที่เขียนขึ้นโดยกษัตริย์ดาวิด ในพระธรรม 1 พงศาวดาร บทที่ 16-17)

**อ้างอิง**

**แหล่งข้อมูลอื่น**
The links below are restricted to either material that is historical or resources that are non-denominational or inter-denominational. Denomination-specific resources are mentioned from the relevant denomination-specific articles. - archivedate=2007-12-15 - url-status=dead —Extensive database of hymns and hymnology resources; incorporates the Dictionary of North American Hymnology- title=Hymns Without Words - a collection of freely downloadable recordings of classic hymns for use in congrgational singing- title=The Hymn Society of Great Britain and Ireland- url-status=dead —2000 pages of hymns in both staff and neumatic notation- url-status=dead —Site with extensive hymn searching tools
หมวดหมู่:เพลง
หมวดหมู่:คำศัพท์ดนตรี
หมวดหมู่:คำศัพท์ศาสนาคริสต์
เดวิด นิเวน

เจมส์ เดวิด เกรแฮม นิเวน (James David Graham Niven) (1 มีนาคม ค.ศ. 1910 - 29 กรกฎาคม ค.ศ. 1983) หรือเดวิด นิเวน (David Niven) เป็นนักแสดง นักเขียนนิยายชาวอังกฤษ เป็นที่รู้จักในบทฟิเลียส์ ฟอกก์ ในภาพยนตร์ Around the World in 80 Days และบทเซอร์ ชาร์ล ลิตตัน หรือ "เดอแฟนทอม" ใน The Pink Panther

**อ้างอิง**
หมวดหมู่:นักแสดงอังกฤษ
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากนครเวสต์มินสเตอร์
มาร์ช

มาร์ช (march) หมายถึง เพลงแบบหนึ่งซึ่งประพันธ์ไว้ใช้ในการเดินแถวและ​สวนสนาม เช่น การเดินแถวของทหาร และ​การ​สวนสนาม​ของทหาร​ เป็นต้น  เพื่อให้การเดินแถวมีระเบียบเรียบร้อยไม่สับสน โดยจะมีจังหวะการเดินตามจังหวะเพลง
ไฟล์:Sergei Shoigu in Vietnam 05.jpg|thumb|การบรรเลงเพลงมาร์ช โดยวงโยธวาทิตของกองทัพเวียดนาม
การเดินพิธีสวนสนาม ตามจังหวะเพลงมาร์ช ของทหารรักษาพระองค์ ในประเทศไทย

**ประเภทของเพลงมาร์ช**
เพลงมาร์ชมีอยู่ 2 แบบ ได้แก่
# Quick March หรือ Quick Steps เป็นจังหวะการเดินแบบเร็ว ประมาณ 116 ถึง 120 ก้าวต่อนาที  เป็นทำนองเพลงที่คึกคัก เร้าใจ มีจังหวะหนักแน่นมั่นคง  มีการเดินหลักอยู่ 2 แบบคือ
## การก้าวตามจังหวะแบบปกติ
## การก้าวแบบ Short March คือการก้าวตามจังหวะ แต่มีช่วงก้าวที่สั้น หรือการก้าวแบบส้นต่อส้น
# Slow หรือ Processional March ใช้จังหวะการเดินแบบช้า ๆ ประมาณ 72 ก้าวต่อนาที  เป็นท่วงทำนองเพลงที่ขึงขัง สง่างาม องอาจ หรืออาจเศร้าสลด  โดยแบบ Slow จะแบ่งได้ 2 ชนิด ใช้ในโอกาสที่ต่างกันด้วย คือ
## Festival March มีทำนองที่สง่าเกรียงไกรและร่าเริง ใช้บรรเลงนำขบวนแห่ในงานพิธีที่สำคัญ เช่น งานสมรส งานฉลองชัยชนะ
## Funeral March มีทำนองที่เศร้าสลด ใช้บรรเลงเดินนำขบวนแห่ศพ
การเดินแบบ Slow March นั้นจะแตกต่างจาก Quick March โดยที่การเดินแบบ Slow March จะย่างเท้าก้าวละ 2 จังหวะ โดยจังหวะที่หนึ่งจะเตะเท้าออกไปข้างหน้า ปลายเท้าชี้ตรง ฝ่าเท้าขนานกับพื้น จังหวะที่สองจึงวางเท้าลง
ตัวอย่างเพลงมาร์ช- Marche militaire - Schubert- Triumphal March from Aida - Verdi- March from 'The Ruins of Athens' - Beethoven- Funeral March from Symphony No.3 (Eroica) - Beethoven- March of the Priests from Athalie - Mendelssohn- March Slave - Tchaikovsky- Wedding March - Mendelssohn

**นักประพันธ์เพลงมาร์ช**
จอห์น ฟิลิป ซูซา (1854-1932) นักประพันธ์เพลงมาร์ชที่ทั่วโลกให้การยอมรับว่าเป็นราชาแห่งเพลงมาร์ช เป็นผู้ควบคุม วงดุริยางค์นาวิกโยธินสหรัฐอเมริกา ในช่วงปลายยุค โรแมนติก ผลงานชิ้นเอกของเขา คือ เดอะสตาร์สแอนด์สไตรพ์สฟอร์เอเวอร์ เพลงมาร์ชที่สภาคองเกรส มีมติให้เป็นเพลงมาร์ชประจำชาติอย่างเป็นทางการ

**อ้างอิง**
หมวดหมู่:เพลง
มาร์ช (แก้ความกำกวม)

มาร์ช (March) อาจหมายถึง- มาร์ช (march) - เพลงแบบหนึ่ง- มาร์ช (แหล่งน้ำ) - แหล่งน้ำประเภทหนึ่ง- นิสสัน มาร์ช - รถขนาดเล็กของนิสสัน
 ในความหมายภาษาอังกฤษ- มีนาคม (March) - เดือนที่สามในปฏิทินเกรกอเรียน
โทรทัศน์ชาติกัมพูชา

โทรทัศน์ชาติกัมพูชา (ទូរទស្សន៍ជាតិកម្ពុជា) ย่อว่า ททก. เป็นสถานีโทรทัศน์ในประเทศกัมพูชา ดำเนินงานภายใต้กระทรวงโฆษณาการและข่าวสารแห่งกัมพูชาออกอากาศทุกวันตั้งแต่เวลา 5:35 ถึง 0:00 เดิมมีอยู่ 2 ช่อง ได้แก่ TVK และ TVK2 (TVK2 ออกอากาศถึงวันที่ 13 มิถุนายน 2007 โดยออกอากาศตั้งแต่เวลา 11:30 ถึง 23:00 ก่อนจะกลับมาออกอากาศอีกครั้ง เมื่อเดือนเมษายน ค.ศ. 2020 ในฐานะสถานีโทรทัศน์เพื่อการศึกษา)

**ประวัติ**
เริ่มทดลองออกอากาศเมื่อ ค.ศ. 1966 (แต่ข้อมูลอื่นคือปี ค.ศ. 1962) ในชื่อ XUTV ออกอากาศ 3 ชม./สัปดาห์ โดยรายการเป็นรายการข่าว โดยแพร่ภาพทางช่องสัญญาณที่ 8
วันที่ 17 เมษายน 1975 สถานีฯ ต้องเปิดสถานีเป็นภาคพิเศษตั้งแต่เวลา 7 นาฬิกา โดยจะเสนอข่าวเกี่ยวกับเขมรแดงแบบสดๆ ทั้งวันจนถึงเวลา 18.12 น. ของวันเดียวกัน ออกอากาศเพลง สิบเจ็ดเมษามหาโชคชัย ซึ่งเป็นเพลงชาติของเขมรแดง และไม่กี่นาทีหลังจากนั้น เขมรแดงก็ได้ทำลายสถานีสำเร็จแล้ว
สถานีฯ ได้กลับมาออกอากาศเมื่อปี 1983 โดยทดลองออกอากาศ สถานีโทรทัศน์ ทีวีเค ยังคงอยู่ในระบบทดลองออกอากาศถึงวันที่ 1 มีนาคม 1985 โดยในวันที่ 1 มีนาคม 1985 สถานีฯ ได้ชื่ออย่างเป็นทางการคือ สทานี ตูรตัส กำปุเจีย และในปี 1987 ได้ชื่อภาษาอังกฤษอย่างเป็นทางการคือ TVK ชื่อนี้ยังคงใช้ถึงปัจจุบัน
วันที่ 1 มกราคม 2000 ทีวีเค ได้เปิดอีกสถานี โดยมีชื่อว่า TVK2 ซึ่งได้ยุติการออกอากาศไปในปี ค.ศ. 2007 ก่อนจะกลับมาออกอากาศอีกครั้ง เมื่อเดือนเมษายน ค.ศ. 2020 เพื่อใช้เป็นสถานีโทรทัศน์เพื่อการศึกษา สำหรับการจัดการเรียนการสอนทางไกลในช่วงการระบาดของโรคติดเชื้อโคโรนาไวรัส 2019 (COVID-19) ในประเทศกัมพูชา

**เวลาเปิด-ปิดสถานี**

**TVK**
 ปี 1966-1975 เปิดสถานีเวลา 20.00 น. ปิดสถานีเวลา 23.00 น. ออกอากาศทุกวันอาทิตย์- ปี 1983-1985 เปิดสถานีเวลา 20.00 น. ปิดสถานีเวลา 23.00 น. ออกอากาศทุกวันเสาร์-อาทิตย์- ปี 1985-1989 เปิดสถานีเวลา 19.00 น. ปิดสถานีเวลา 23.00 น. ออกอากาศทุกวัน- ปี 1989-1995 เปิดสถานีเวลา 17.00 น. ปิดสถานีเวลา 23.00 น.- ปี 1995-2007 เปิดสถานีเวลา 6.00 น. ปิดสถานีเวลา 23.00 น.- ปี 2007-ปัจจุบัน เปิดสถานีตลอด 24 ชั่วโมงแต่ยังคงออกอากาศเพลงชาติในเวลา 23.00 น. (ปิดภาคบ่าย จันทร์ - ศุกร์ เวลา 15.00 น. - 17.00 น. ก่อนเคารพธงชาติภาคเย็น ยกเว้นวันสำคัญและรายการพิเศษ)

**TVK2**
 ปี 2000-2007 เปิดสถานีเวลา 11.30 น. ปิดสถานีเวลา 23.00 น.- ปี 2020-ปัจจุบัน เปิดสถานีตลอด 24 ชั้วโมง

**อ้างอิง**
	

**แหล่งข้อมูลอื่น**
  โทรทัศน์ชาติกัมพูชา- tvkchannel7-  โทรทัศน์ชาติกัมพูชา ที่ยูทูบ
หมวดหมู่:สถานีโทรทัศน์ในประเทศกัมพูชา
เตชธร จามิกรณ์

เตชธร จามิกรณ์ ชื่อเล่น พัตเตอร์ (เกิดวันที่ 21 สิงหาคม พ.ศ. 2534) เป็นนักแสดงชายชาวไทย อดีตนักแสดงสังกัดสถานีโทรทัศน์สีกองทัพบกช่อง 7

**ประวัติ**
ส.ต.ต.เตชธร จามิกรณ์ (ชื่อเดิม: ภัทรนันท์, ปองภพ); (ชื่อเล่น: พัตเตอร์) เกิดเมื่อวันที่ 21 สิงหาคม พ.ศ. 2534 เป็นนักแสดงและตำรวจชาวไทย มีพี่สาวคือ แพนเค้ก-เขมนิจ จามิกรณ์ และน้องสาวคือ อิงกมล จามิกรณ์ เริ่มศึกษาที่โรงเรียนกรุงเทพคริสเตียนวิทยาลัย สายพลานามัย ปี 2554 พัตเตอร์จบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง และได้รับพระราชทานปริญญาบัตรเมื่อวันที่ 18 มีนาคม 2559 และหลักสูตรการฝึกอบรมข้าราชการตำรวจและบุคคลที่บรรจุหรือโอนมาเป็นข้าราชการตำรวจชั้นสัญญาบัตร (หลักสูตร กอส.) รุ่นที่ 45 ประจำปีงบประมาณ พ.ศ. 2563 พัตเตอร์ เตชธร ประกาศลาจากวงการและได้เป็นนักฟุตบอลอาชีพของ ทีมเกร็กคู ลูกทัพฟ้า ปทุมธานี ปี 2556 พัตเตอร์ได้สมัครเป็นทหารอากาศโดยไม่ขอผ่อนผันเป็นเวลา 2 ปี ปัจจุบันได้ปลดประจำการแล้ว

**ชีวิตส่วนตัว**
เตชธรสมรสกับ พัดชา-ลวิตรา จามิกรณ์ (กฤตพร บุญญานุเคราะห์) แฟนสาวนอกวงการ ซึ่งเป็นนางพยาบาล หลังจาก​คบหาดูใจกันมาทั้งหมด 2 ปี
ปัจจุบัน เตชธรและลวิตรา มีธิดาด้วยกัน 2 คน คือ
# ด.ญ.จิณชญาดา จามิกรณ์ หรือ น้องอัญชัญ เกิดเมื่อวันที่ 23 กันยายน พ.ศ. 2559 ที่โรงพยาบาลวิภาวดี
# ด.ญ.ดวงจันทร์​ จา​มิกรณ์​ หรือ​ น้อง​ลูกจัน เกิด​เมื่อ​วันที่​ 24 มิถุนายน​ พ.ศ. 2562 ที่​โรงพยาบาล​วิภาวดี​

**ผลงานละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ในฐานะนักแสดงอิสระ 

**ผลงานถ่ายแฟชั่น**
 VOLUME vol. 4 no. 78 July 2008- นิตยสาร เธอกับฉัน

**ผลงานอื่นๆ**
 เคยเป็นนักฟุตบอลทีมชาติรุ่นอายุ 12-16 ปี- นักเตะทีมเกร็กคู ลูกทัพฟ้า ปทุมธานี

**อ้างอิง**
 putteros/
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:ทหารอากาศชาวไทย
หมวดหมู่:ตำรวจชาวไทย
หมวดหมู่:นักฟุตบอลชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
เอมิกา บูเฮอร์

เอมิกา เกรซ บูเฮอร์ (ชื่อเล่น เอมี่) เกิดเมื่อวันที่ 1 ตุลาคม พ.ศ. 2529 เป็นนักแสดงลูกครึ่งไทย-อเมริกัน เป็นบุตรคนสุดท้องจากจำนวนพี่น้องสามคน  พี่สาวคนรองของเธอคือ เจมี่ บูเฮอร์ ซึ่งเป็นนักแสดงเช่นเดียวกัน
ปัจจุบันแต่งงานมีครอบครัวแล้ว และอำลาวงการบันเทิงแล้ว

**ผลงานละครโทรทัศน์**

**อ้างอิง**
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายอเมริกัน
หมวดหมู่:ชาวบาร์เบโดส

หมวดหมู่:ประเทศบาร์เบโดส
บ
หมวดหมู่:บุคคลแบ่งตามเกาะในทะเลแคริบเบียน
หมวดหมู่:ชาวแคริบเบียน
อะเพลลีส

อะเพลลีสแห่งคอส (Apelles of Kos; Ἀπελλῆς) เป็นจิตรกรชาวกรีกที่มีชื่อเสียงในคริสต์ศตวรรษที่ 4 พลินิผู้อาวุโสลำดับฝีมือของอะเพลลีสว่าดีกว่าจิตรกรก่อนหน้าและหลังจากนั้น และกล่าวว่าอยู่ในสมัยโอลิมปิกที่ 112 (332-329 ปีก่อนคริสต์ศักราช) ซึ่งอาจจะเป็นเพราะอะเพลลีสเขียนภาพเหมือนของอเล็กซานเดอร์มหาราช

**อ้างอิง**
  John J. Popovic, "Apelles, the greatest painter of Antiquity" Source quotes from Pliny's Natural History.-  (rodcorp) "Giotto's circle, Apelles' lines, Chuang-tzu's crab" date=2008-06-06 : Tracing a literary topos.

**ดูเพิ่ม**
 กรีกโบราณ
หมวดหมู่:จิตรกรชาวกรีก
หมวดหมู่:จิตรกรในคริสต์ศตวรรษที่ 4
หมวดหมู่:จิตรกรยุคกรีกโบราณ
วัดเสาธงหิน

วัดเสาธงหิน ตั้งอยู่ริมคลองอ้อมนนท์ ใกล้ท่าน้ำบางใหญ่เก่า ในท้องที่หมู่ที่ 1 บ้านคลองอ้อม ตำบลเสาธงหิน อำเภอบางใหญ่ จังหวัดนนทบุรี มีเนื้อที่ประมาณ 9 ไร่เศษ สร้างขึ้นเมื่อประมาณ พ.ศ. 2310 ในสมัยกรุงศรีอยุธยาตอนปลาย 

**ประวัติ**
วัดเสาธงหิน เป็นวัดเก่าแก่วัดหนึ่ง มีมาแต่ครั้งกรุงศรีอยุธยาเป็นราชธานี แต่เดิมเรียกว่า "วัดสัก" อาจเนื่องมาจากสถานที่ตั้งของวัดเดิมมีต้นสักและต้นยางอยู่มากในสมัยก่อน หลักฐานรายละเอียดของวัดสักยังหาไม่พบ เพียงแต่สันนิษฐานและคาดคะเนจากวัสดุก่อสร้างที่ยังพอมีเหลืออยู่ในขณะนี้และคำบอกเล่าจากผู้สูงอายุ เช่น พระประธานในพระอุโบสถหลังเก่าที่หล่อด้วยเนื้อชินเงินหมดทั้งองค์ พร้อมด้วยพระโมคคัลลานะและพระสารีบุตรก็หล่อแบบอย่างสมัยกรุงศรีอยุธยา ส่วนอุโบสถหลังเก่าก็เป็นเครื่องยืนยันอีกอย่างหนึ่งว่าเป็นวัดเก่าแก่จริง ๆ วัสดุต่าง ๆ ที่ใช้ในการก่อสร้าง เช่น อิฐก่อผนัง ชุกชี (ฐานพระประธาน) ก็ทำมาจากอิฐก้อนใหญ่เหมือนกันกับอิฐที่ใช้สร้างวัดวาอารามในสมัยกรุงศรีอยุธยา ส่วนผสมปูนที่ก่อสร้างหรือปูนที่ใช้ฉาบนั้นก็คงใช้ส่วนผสมต่าง ๆ ตามแบบช่างในสมัยกรุงศรีอยุธยา เครื่องประดับตกแต่งอุโบสถก็ใช้เครื่องใช้ถ้วยชามสมัยเก่าเป็นเครื่องประดับทั้งหน้าบรรณด้านหน้าและด้านหลัง
ตามคำบอกเล่าจากผู้เฒ่าผู้แก่สืบต่อกันมาจนกระทั่งถึงคุณยายยวง พินรอด อายุ 80 ปีเศษ ซึ่งตั้งบ้านเรือนอยู่ข้างวัด ได้มาทำบุญเป็นประจำ และผู้ใหญ่นวล บุญมี อายุ 80 ปีเศษ ชาวบ้านคลองศรีราษฏร์ อีกคนหนึ่งได้เล่าประวัติของวัดเสาธงหินว่า
ในขณะที่พระเจ้าตากได้เสด็จกรีธาทัพเพื่อกู้ชาติไทยจากพม่าข้าศึก ได้เสด็จนำทัพผ่านมาทางวัดสัก เมื่อทอดพระเนตรเห็นต้นสักจำนวนมากเป็นที่ร่มรื่น จึงรับสั่งให้หยุดทัพพักพลรบที่วัดสักแห่งนี้ เพื่อพักเอาแรงและรวบรวมกำลังพลจากที่ต่าง ๆ เพื่อออกรบ ไม่ว่าจะเป็นทัพของผู้ใดย่อมมีธงชัยประจำทัพหรือธงประจำตัวของแม่ทัพคนนั้น พระเจ้าตากก็เช่นเดียวกัน ได้รับสั่งให้ปักธงประจำทัพของพระองค์ลงบนกองทราย ณ ตำบลนั้น โดยให้หัวหมู่ทหารนำพลพรรคไปหาเอาหินก้อนใหญ่ ๆ มากองทัพเสาธงและล้อมรอบธงไว้มิให้ธงล้ม เพื่อเป็นเอกลักษณ์ของทัพและเป็นสัญลักษณ์จุดนัดหมายของทหาร แม่ทัพนายกองและไพร่พลทั้งหลายจึงพากันเรียกขานจุดนัดหมายนี้ว่า "เสาธงหิน" จากปากต่อปากเรียกกันมาเรื่อย ๆ จนกระทั่งถึงทุกวันนี้ ขณะที่ประทับอยู่ ณ ที่แห่งนี้ได้ทรงสังเกตเห็นว่าวัดสักนั้นมีสภาพชำรุดทรุดโทรมมาก องค์พระประธานก็ชำรุดจนแทบจะไม่เป็นองค์พระ เมื่อทรงเสร็จสิ้นการรบจึงคิดที่จะบูรณะซ่อมแซมเพื่อเป็นพุทธบูชา จึงมีรับสั่งให้ทหารเอกคู่พระทัยนามว่า อำดำดิ่ง เดินทางไปที่ตำบลกระจิว (ปัจจุบันอยู่ที่อำเภอภาชี จังหวัดพระนครศรีอยุธยา) ซึ่งเป็นภูมิลำเนาภริยาของท่านมีนามว่า อำแดงสุก ให้รวบรวมกำลังคนและกำลังทรัพย์เท่าที่จะหาได้มาก่อสร้างวัดที่ชำรุดทรุดโทรมให้เป็นวัดใหม่ที่สมบูรณ์ พร้อมกับให้สร้างพระประธานและพระสาวกคือพระสารีบุตรและพระโมคคัลลานะขึ้นใหม่ด้วย เพื่อพระภิกษุสงฆ์จะได้ใช้ในกิจพระพุทธศาสนามาจนกระทั่งทุกวันนี้
เสาธงหินซึ่งเป็นสัญลักษณ์ของวัด
ชาวบ้านที่อยู่แถววัดสักที่ร่วมอาสาออกรบไปในครั้งนั้น เมื่อเสร็จงานทัพกลับมาถึงบ้านแล้วก็ได้มาร่วมช่วยสร้างวัดและอุโบสถด้วยเพื่อเป็นอนุสรณ์ว่าครั้งหนึ่งที่แห่งนี้เคยเป็นจุดนัดหมายของกองทัพของสมเด็จพระเจ้าตากสินมหาราช หรือที่เรียกกันว่า "จุดหมายเสาธงหิน" รวมถึงชาวบ้านละแวกนั้นก็ได้มีส่วนร่วมสร้างและบูรณะ เรียกกันติดปากว่า "วัดเสาธงหิน" จนกระทั่งมีการจัดระบบปกครองทางการเมืองก็ให้ชื่อว่า "ตำบลเสาธงหิน" ส่วนวัดก็คงเรียกว่า "วัดเสาธงหิน" จากนั้นจนถึงปัจจุบัน
ผู้ที่ทราบประวัติของวัดสักหรือวัดเสาธงหินทั้งสองท่านที่กล่าวถึงข้างต้นนี้ได้ถึงแก่กรรมไปแล้วในราว พ.ศ. 2510
เสาธงหิน
มาร์ธา เจฟเฟอร์สัน แรนโดล์ฟ

มาร์ธา เจฟเฟอร์สัน แรนโดล์ฟ (Martha Jefferson Randolph) เป็นบุตรสาวของ โธมัส เจฟเฟอร์สัน ประธานาธิบดี คนที่ 3 ของ สหรัฐ เกิดเมื่อวันที่ 27 กันยายน ค.ศ. 1772 ที่ เมืองมอนติเซลโล เวอร์จิเนีย
ได้ขึ้นเป็นสุภาพสตรีหมายเลขหนึ่งเมื่อปี ค.ศ. 1801 แทนมารดาที่เสียชีวิตไปแล้วโดยเธอทำหน้าที่นี้ถึง 2 สมัยก่อนจะลงจากตำแหน่งในปี ค.ศ. 1809 และถึงแก่อสัญกรรมเมื่อวันที่ 10 พฤศจิกายน ค.ศ. 1836 ขณะอายุได้ 64 ปี
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บุคคลจากรัฐเวอร์จิเนีย
ไอยวริญท์ โอสถานนท์

ฌาร์ม โอสถานนท์  ฌาร์ม (เกิดวันที่ 17 มิถุนายน พ.ศ. 2530) เป็นนักแสดงและพิธีกรชาวไทย ก้าวสู่วงการบันเทิงด้วยตำแหน่ง มิสไทยแลนด์ยูนิเวิร์ส 2549 และ 2 รางวัลพิเศษ ได้แก่ ขวัญใจช่างภาพสื่อมวลชน และ รักษ์ความเป็นไทย นอกจากนี้ฌาร์มเคยเป็นนักกีฬากระโดดไกลของโรงเรียน และนักกอล์ฟเยาวชนของสมาคมกอล์ฟแห่งประเทศไทยที่ถูกจัดอันดับนักกอล์ฟเยาวชนเป็นลำดับที่ 9 จากสมาคมกอล์ฟแห่งประเทศไทยเมื่อปี พ.ศ. 2545 อีกด้วย 
ในการประกวดนางงามจักรวาล ฌาร์ม โอสถานนท์ สามารถผ่านเข้ารอบ 20 คนสุดท้ายในการประกวด มิสยูนิเวิร์ส 2006 ที่จัดขึ้น ณ ลอสแอนเจลิส สหรัฐอเมริกา

**ประวัติ**
 การศึกษา : เกียรตินิยมอันดับ 2 คณะนิเทศศาสตร์ จุฬาลงกรณ์มหาวิทยาลัย (หลักสูตรนานาชาติ-ภาคภาษาอังกฤษ)

**ผลงาน**

**ละครโทรทัศน์**

**ภาพยนตร์**

**พิธีกร**
 รายการ One minute English (ช่อง 7)- รายการทีวี ไกด์- พิธีกรการประกวดไทยซูปเปอร์โมเดลคอนเทสต์ 2008- สีสันบันเทิงสด ช่อง 3- สีสันบันเทิง ช่อง 3- เอไอเอส อุ่นใจได้แต้ม- ชิงร้อยชิงล้าน ซันไชน์ เดย์ (6 มกราคม 2556)

**รางวัลที่ได้รับ**
 นักกอล์ฟลำดับที่ 9 ในระดับเยาวชน จากสมาคมกอลฟ์แห่งประเทศไทย พ.ศ. 2545 - มิสไทยแลนด์ยูนิเวิร์ส  ประจำปี พ.ศ. 2549- ขวัญใจช่างภาพสื่อมวลชน จากเวทีมิสไทยแลนด์ยูนิเวิร์ส พ.ศ. 2549- รักษ์ความเป็นไทย จากเวทีมิสไทยแลนด์ยูนิเวิร์ส พ.ศ. 2549- ผ่านเข้ารอบ 20 คนสุดท้าย ในการประกวด Miss Universe 2006

**แหล่งข้อมูลอื่น**
  เฟซบุ๊ค-  ทวิตเตอร์-  อินสตาแกรม
หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:สกุลโอสถานนท์
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นางงามไทย
เสาแบบคลาสสิก

องค์ประกอบของเสา1. entablature = คานเหนือเสา
2. column = เสา
3. cornice = บัวคอร์นิซ
4. frieze = ลายตกแต่ง
5. architrave หรือ epistyle = หน้ากระดานทับหลัง
6. capital = หัวเสา
7. shaft = ลำต้นเสา
8. base = ฐานเสา
9. stylobate = ฐานใต้เสา
10. stereobate = ฐานแรก
ไฟล์:Classical orders from the Encyclopedie.png|thumb|220px |left|นิยามของเสาแบบต่าง ๆ ใน Encyclopédie, vol. 18
เสาแบบคลาสสิก (Classical order) เป็นลักษณะเสาโบราณของสถาปัตยกรรมแบบคลาสสิก แต่ละแบบแยกจากกันได้โดยรูปทรง ลักษณะสัดส่วน และรายละเอียดของลักษณะของเสาที่ใช้ ตั้งแต่คริสต์ศตวรรษที่ 16 เป็นต้นมา นักทฤษฎีสถาปัตยกรรมแบ่งแยกเสาแบบคลาสสิกออกเป็นห้ากลุ่ม แต่ละกลุ่มก็จะมีลักษณะของเสาที่แตกต่างกันที่ประกอบด้วยหน้ากระดานทับหลัง (architrave), แถบตกแต่ง (frieze) และบัวคอร์นิซ 
การสร้างเสาแต่ละแบบก็ต่างกันออไปตั้งแต่เสาที่มีลักษณะอ้วนตันและปราศจากการตกแต่ง ไปจนเสาที่เพรียวและเต็มไปด้วยการตกแต่งอย่างงดงาม ที่แบ่งออกเป็น: เสาแบบทัสกัน (โรมัน), เสาแบบดอริก (กรีกและโรมัน), เสาแบบไอออนิก (กรีกและโรมัน), เสาแบบคอรินเทียน (กรีกและโรมัน) และเสาแบบคอมโพซิต (โรมัน) ในสมัยโบราณจะมีเพียงสามแบบ คือ ดอริก ไอออนิก และคอรินเทียนที่ประดิษฐ์ขึ้นโดยชาวกรีก ต่อมาชาวโรมันก็เพิ่มเสาทัสกันซึ่งเป็นแบบที่เรียบง่ายกว่าดอริก และแบบคอมโพซิตซึ่งมีการตกแต่งมากกว่าคอรินเทียน
คอลัมน์แบ่งออกเป็นสามส่วน: ลำตัวเสา (shaft) ฐานล่าง และ หัวเสา สิ่งก่อสร้างคลาสสิกจะมีองค์ประกอบตามแนวนอนที่รองรับด้วยเสาที่เป็นคานที่เรียกว่า เอนทาเบลเชอร์ (entablature) ซึ่งแบ่งออกเป็นสามส่วน: หน้ากระดานทับหลัง (architrave), แถบลายตกแต่ง (frieze) และบัวคอร์นิซ ความแตกต่างของเสาแบบคลาสสิกทราบได้จากลักษณะของหัวเสาที่ใช้ที่จะมีเอกลักษณ์ที่แตกต่างกันออกไป
เสาทั้งต้นและคานประกอบด้วยองค์ประกอบต่าง ๆ ตั้งแต่ฐานใต้เสา (stylobate) ซึ่งเป็นแป้นแบนที่เป็นที่ตั้งของเสาบนฐานพลินท์ (plinth) ซึ่งอาจจะเป็นสี่เหลี่ยมหรือวงกลมก็ได้ เป็นส่วนล่างสุดของฐาน ส่วนที่เหลือก็อาจจะตกแต่งด้วยบัว เช่นบัวมน (torus) หรือบัวเว้า (scotia) ที่แยกจากกันด้วยสันร่องเว้า (fillet หรือ band)
บนฐานก็จะเป็นลำต้นเสา (shaft) ที่ตั้งตามแนวดิ่ง ที่จะมีลักษณะเป็นแท่งกลมทั้งยาวและเพรียว ลำเสาบางทีก็จะมีการบากตกแต่งเป็นร่องตามแนวดิ่ง (fluting) ลำเสาตอนล่างจะใหญ่กว่าตอนบน ความแคบลงจะเริ่มตั้งแต่ขึ้นไปได้ราวหนึ่งในสามของเสา ที่ทำให้เสาดูเพรียวขึ้นกว่าความเป็นจริง
หัวเสา (capital) จะตั้งอยู่บนลำต้นเสาที่มีหน้าที่รับน้ำหนักที่กระจายลงมาบนคานลงมายังลำเสา แต่โดยทั่วไปแล้วหัวเสาจะเป็นสิ่งตกแต่งเพื่อความงดงาม หัวเสาที่ง่ายที่สุดคือหัวเสาแบบดอริกที่แบ่งออกเป็นสามส่วน คอเสา (necking) คือส่วนที่ต่อจากลำต้นเสา แต่แยกด้วยบัวหงายหัวเสา (echinus) อยู่เหนือคอเสาที่เป็นแป้นกลมที่โป่งออกมาไปเพื่อไปรับกับแป้นหัวเสา (abacus) ที่อาจจะเป็นสี่เหลี่ยมหรือวงกลมก็ได้ที่รองรับคาน 

**อ้างอิง**

**ดูเพิ่ม**
 สถาปัตยกรรมแบบคลาสสิก 

**แหล่งข้อมูลอื่น**
หมวดหมู่:ประวัติศาสตร์ที่เกี่ยวกับการออกแบบ
หมวดหมู่:สถาปัตยกรรมคลาสสิก
หมวดหมู่:ประวัติศาสตร์สถาปัตยกรรม
เฉิน เหม่ย์หลิง

เฉิน เหม่ย์หลิง (j=Chan4 Mei5 ling4, ฉั่น เหมย์เหล่ง ; かねこ チャンメイリン ) หรือชื่อในการแสดง アグネス・チャン ; อังกฤษ: Agnes Chan ; ทับศัพท์: แอกเนส ชาน  นักร้อง, นักเขียนความเรียง ชาวฮ่องกง มีชื่อเสียงในช่วงคริสต์ทศวรรษ 1970  โดยการร้องเพลงและเล่นกีตาร์สไตล์โฟล์ก โดยเฉพาะเพลงของโจนี มิตเชล และมีชื่อเสียงโด่งดังทั้งในฮ่องกง ญี่ปุ่น และหลายประเทศในเอเชีย รวมทั้งประเทศไทย
เฉิน เหม่ย์หลิง สมรสกับผู้จัดการส่วนตัวชาวญี่ปุ่นและเดินทางไปศึกษาต่อที่มหาวิทยาลัยสแตนฟอร์ด จนจบปริญญาเอกด้านการศึกษา ปัจจุบันเธอเป็นอาจารย์อาคันตุกะของมหาวิทยาลัยเมจิโระ (目白大学) ประเทศญี่ปุ่น และมหาวิทยาลัยฮ่องกงแบบติสต์ (香港浸會大學) เธอได้รับเลือกเป็นทูตขององค์การยูนิเซฟ ตั้งแต่ปี ค.ศ. 1988  และร่วมทำงานกับคณะกรรมการยูนิเซฟญี่ปุ่น

**รายการโทรทัศน์**
 TV Tokyo - Kitajima Wink Heart (เลิก ก.ย. 2007)- Chiba TV - Agnes' Music Salon (เลิก 2006)

**อ้างอิง**

**แหล่งข้อมูลอื่น**
  Agnes Chan's Official Homepage (ในภาษาญี่ปุ่น)-  History of Agnes Chan
หมวดหมู่:นักร้องฮ่องกง
หมวดหมู่:นักร้องญี่ปุ่น
หมวดหมู่:ผู้รอดชีวิตจากมะเร็งเต้านม
หมวดหมู่:นักแสดงละครโทรทัศน์หญิงชาวฮ่องกง
หมวดหมู่:บุคคลจากมหาวิทยาลัยสแตนฟอร์ด
หมวดหมู่:บทความที่มีข้อความภาษาอังกฤษ
พิตบูลล์

พิตบูล (Pit Bull) หรือ พิตบูลเทอร์เรีย (Pit Bull Terrier) เป็นชื่อเรียกสายพันธุ์สุนัขในสหรัฐอเมริกา ที่ได้จากการผสมข้ามสายพันธุ์ระหว่างบูลดอกกับเทอร์เรีย จากอังกฤษ ในอดีตใช้แข่งขันกัดสุนัข หรือสู้กับวัว  โดยทั่วไปหมายถึง 3 สายพันธุ์ ได้แก่- อเมริกันพิตบูลเทอร์เรีย- อเมริกันสแตฟฟอร์ดเชียร์เทอร์เรีย- สแตฟฟอร์ดเชียร์บูลเทอร์เรีย 
พิตบูล ยังสามารถหมายถึง- พิตบูล (แรปเปอร์) ชาวเม็กซิกัน-คิวบา-อเมริกัน

**ดูเพิ่ม**
 บูล เทอร์เรีย